Jana Nitschneiderová

"*Mohla som hrať Júliu, ale cestou do režisérovej spálne ma vždy niekto predbehol*" - Jana, 2008

## Informácie

### Prezývky

Janka (od Emilka)"Jankanéni" (od Imrého)

"pani dóchotníčka" (od Gejzu)

"Seňora Nitšchnajderová" (od Dušana a Moniky)

"Ničnajderka" (od Dušana)

### Profesia

herečkacukrárka

dílerka mastičiek

### Bývalé bydliská

panelák (Geologická 1): 1.poschodie - vľavo

### Rodina

Ján Blichár (syn)Amy Blichar (nevesta)

mamička

### Vzťahy

Emil Blichár (manžel)Gustáv Tutoky (platonická láska z jeho strany)

Štefan "Pištenko" Meszároš (partner)

## Účinkovanie

### Posledné účinkovanie

S15E62 Koniec dobý, všetko dobré?S16E04 Víťaz a porazený (len telefonický hovor)

### Herecký predstaviteľ

Božidara Turzonovová

**Jana Nitschneiderová** je fiktívna postava z populárneho seriálu *Panelák*. Stvárňuje ju herečka Božidara Turzonovová. Je to slovenská dôchodkyňa, ktorá sa rozhodla so svojím manželom Emilom Blichárom presťahovať za synom do Austrálie. Používa umelecké meno. Jej priezvisko je priezviskom jej svokry za slobodna.

## Charakter

Je to mierna cholerička, ktorú dokážu vytočiť maličkosti v správaní sa jej manžela. Ako náhle sa život len trošku odkloní od zaužívaných zvyklostí, tak má migrénu. Vie byť cynická, ironická, je dosť často namrzená a má svoje nálady, ktorým nikto nerozumie - nevie sa hádať inteligentne a vždy skĺzne do irónie a urážlivých poznámok. Vie byť veľmi necitlivá najmä k svojmu manželovi, ktorý to všetko prehĺta. Udržiava sa vo forme. Výrazne sa líči a oblieka sa, ako sa na pani herečku patrí. Je šetrná a všestranne zdatná. Jej najväčšou charakteristickou črtou je že je veľmi zvedavá a klebetná. Najviac ju zaujímajú pikošky z Paneláku. Kvôli nim je ochotná urobiť takmer čokoľvek. Má svojský štýl humoru a nemá rada iróniu, sarkmazmus a hlavne humor svojho manžela.

## Minulosť

Jana Nitschneiderová je bývala členka zboru v divadle. Nikdy neboli naplnené je herecké ambície a na divadelných doskách, v televízii či vo filme vždy účinkovala iba v komparze – maximálne v epizódnej postave s jednou vetou. Napriek tomu sa tvári a správa ako diva slovenského herectva – nič jej viac nepolichotí, ako keď si niekto spomenie na jej štek v nejakej inscenácii a pochváli jej nedocenený talent. Pani Jana bola za mlada nádherná žena s krásnou tvárou a postavou a dodnes je to na nej vidno. Tým vzdelaným a inteligentným v ich vzťahu je manžel. Pani Jana síce rada číta, ale je presným opakom svojho manžela. Danielle Steelová a Rodokapsy sú jej obľúbená literatúra, aj keď Harry Potter už je pre ňu náročný. Číta bulvár a vo veľkom sleduje telenovely. Vo svojej podstate nie je zlá žena, ale trauma z toho, že sa nikdy nenaplnili jej herecké ambície ju posúva do roviny večne kritizujúcej dámy, pre ktorú žiaden ženský herecký výkon nie je dosť dobrý a žiadna herečka jej nesiaha ani po päty. Na svoj neúspech vždy hľadá nejaké dôvody, ktoré sú mimo nej. Medzi jej najpopulárnejšie teórie jej neúspechu patria tieto: mala zlých pedagógov, o čom svedčí aj fakt, že nikto z jej ročníka sa ako herec neuchytil nikdy nemala vzťah so žiadnym režisérom a tak nemala šancu dostať sa na obrazovku
- odmietala postavy, ktoré boli poplatné režimu a za to ju režim vytrestal.

## História

Na konzervatóriu patrila medzi priemerné až podpriemerné žiačky. Už tam bolo jasné, že z nej nikdy veľká herečka nebude. Už ako ročník samotný boli dosť slabí a nikto z jej ročníka (až na jednu výnimku) sa v herectve neuchytil. Na vysokú školu ju už nevzali a tak hneď nastupuje do divadla ako elévka. S režisérmi nikdy nespala, lebo to nestihla. Zato s hercami skoro so všetkými, rovnako tak aj s členmi orchestra, s pár divákmi, s oponárom a šepkárom. Bola jednoducho vo švungu, ale keď sa objavil v jej živote Blichár, tak sa otočila o 180 stupňov a šialene sa do neho zamilovala. Na vysvetlenie treba dodať, že Blichár bol v tom čase naozajstný fešák. Vyzeral ako hollywoodska hviezda a mal aj také správanie. Ako to už s láskou býva, postupne vyprchala, ale obdobie do štyridsiatky si obaja užívali v peknom vzťahu – žili si na tú dobu pokojný život, boli zdraví, mladí a šťastní a v rámci pomerov si žili dobre. V tej dobe Janu ešte tak netrápilo, že sa nedokázala ako herečka naozaj presadiť. Kým sa človek nenudí – nemá čas rozmýšľať nad zbytočnosťami. Kariéra nebola vôbec zaujímavá. Kariérna krivka od elévky po obdobie ukončenia jej práce v divadle, v podstate krivkou ani nebola. Rada sleduje televíziu, ale viac menej len preto, aby skritizovala všetko, čo sa v nej objaví. Taktiež rada sleduje dianie v paneláku, najčastejšie cez „kukátko“ alebo počúva na balkóne. Aby jej nič neušlo a skôr dokázala rozlúštiť informácie, ktoré z jej zdrojov zachytí, stala sa po ťažkom boji s Dušanom Jančom domovou dôverníčkou. V paneláku sú tak nastolené nové pravidlá. Každý týždeň niekto vyfasuje službu s handrou pri umývaní schodov a nechýbajú ani pravidelné brigády pred bytovým domom.
Kategória:Postavy
Kategória:Ženy
Kategória:Hlavné postavy
Kategória:Dlhodobé postavy
Kategória:Najobľúbenejšie postavy
Kategória:Obyvatelia paneláku